[el] Το 2009 διεξήχθη από την Ε΄ ΕΠΚΑ σωστική ανασκαφική έρευνα σε οικόπεδο ιδιοκτησίας Π. Καλαποθάκη, στον οικισμό του Καραβοστασίου Δήμου Οιτύλου Λακωνίας, το οποίο αποτελεί το επίνειο του σύγχρονου αλλά και του αρχαίου οικισμού του Οιτύλου. Κατά την ανασκαφή του οικοπέδου ήρθαν στο φως εκτεταμένα οικοδομικά λείψανα, που χρονολογούνται από τον 1ο αι. έως τον 6ο αι. μ.Χ. Μεταξύ των ιδιαίτερα πλούσιων ευρημάτων της ανασκαφής συγκαταλέγεται νομισματικός θησαυρός 457 χάλκινων νομισμάτων, που εντοπίσθηκε στο δωμάτιο ΧIV, σε παχύ στρώμα καταστροφής που παρουσίαζε εικόνα εκτεταμένης αναστάτωσης. Πρόκειται για θησαυρό των μέσων του 4ου αι. (κοπές Κωνστάντιου Β΄ και Ιουλιανού) –οι υστερότερες κοπές, αυτές του Ιουλιανού Β΄ ως Αυγούστου, προσφέρουν ως ύστατη χρονολογία κοπής των αποθησαυρισμένων νομισμάτων το 363. Πρόκειται για το μοναδικό γνωστό θησαυρό από την περιοχή της Λακωνίας, που έχει συσταθεί (και απωλεσθεί) κατά τον 4ο αι. μ.Χ. Σύμφωνα με τη μέχρις στιγμή μελέτη των νομισμάτων, αναγνωρίζονται αρκετά νομισματοκοπεία του Ανατολικού Ρωμαϊκού Κράτους (Κωνσταντινούπολη, Ηράκλεια, Κύζικος, Νικομήδεια, Σίρμιο, Θεσσαλονίκη, Αντιόχεια, Αλεξάνδρεια). Το εν λόγω εύρημα αποτελεί πολύτιμη μαρτυρία και βοηθά σημαντικά στη μελέτη και κατανόηση της πολιτικής και οικονομικής ιστορίας της πόλεως του Οιτύλου κατά την ύστερη αρχαιότητα. Τα αίτια που οδήγησαν στην αιφνίδια καταστροφή του δωματίου XIV με τον νομισματικό θησαυρό είναι δυνατόν να αποδοθούν με σχετική ασφάλεια στη δράση των θαλάσσιων υδάτων του παλιρροιακού κύματος του σεισμού της 21ης Ιουλίου του 365 μ.Χ., με επίκεντρο αμέσως νοτιοδυτικά της δυτικής Κρήτης. Στο γιγαντιαίο αυτό σεισμικό γεγονός και στη σεισμική ακολουθία του αποδίδεται η παρατηρούμενη ανύψωση της δυτικής Κρήτης και των Αντικυθήρων έως και 9 μέτρα, όπως και μια καταστροφική πλημμύρα-τσουνάμι σε ολόκληρη την ανατολική Μεσόγειο.

[en] In 2009, the 5th Ephorate of Prehistoric and Classical Antiquities conducted a rescue excavation on a plot owned by P. Kalapothakis in the village Karavostasi of the municipality of Oitylon in Laconia, which is the harbour of both the modern and the ancient settlement of Oitylon. The excavation brought to light extensive building remains dating from the 1st c. to the 6th c. AD. Among the particularly rich finds, a hoard of 457 bronze coins was found in the Room XIV under a thick destruction layer, which showed widespread disturbance. The hoard contains issues of Constantius II and Julian. The latest of those are of Julian II as Augustus dated to the year 363. The coins were produced in several mints of the Eastern Roman Empire (Constantinople, Heraclea, Cyzicus, Nicomedia, Sirmium, Thessalonica, Antioch, Alexandria). This is the only known hoard from the region of Laconia formed and concealed in the 4th c. AD. The hoard offers valuable evidence, significantly contributing to the study and understanding of the political and economic history of Oitylon in the late Antiquity. The causes that led to the sudden destruction of the Room XIV could be linked to the tidal wave resulted from the earthquake of July 21st 365 AD, with its epicenter in southwest of western Crete. The observed elevation of western Crete and Antikythera to nine meters up as well as a devastating tidal wave that swept eastern Mediterranean should be assigned to this gigantic seismic event and its sequence.